**Lisa 2**

**ERIALASE LÕPUEKSAMI JUHEND**

**Metsakasvatuse õppekava**

**Kutsestandardi nimetus: Raietööline, tase 3**

**EKR tase: 3**

**1. Üldine informatsioon**

Eksamijuhend on koostatud **Metsakasvatus, tase 3 õppekaval lõpetavatele õpilastele**

Eksamit hindab kooli direktori poolt moodustatud hindamiskomisjon, mis koosneb Luua Metsanduskooli metsanduse õpetajatest ja/või töötajatest. Hindamiskomisjon on vähemalt kolmeliikmeline.

Hinnatakse järgmisi kompetentse:

1) eksami sooritanu töötab metsas iseseisvalt ja planeerib oma töid vastavalt etteantud juhistele;

2) orienteerub metsas, määrab puu- ja põõsaliike, ning metsa-ja puidukahjustusi;

3) määrab raiesse minevaid ja kasvama jäävaid puid ning hindab metsaseadusest tulenevalt puude või taimede arvu eraldisel;

4) vastab raietöölise kutsestandardi 3. tasemele esitatud kompetentsinõuetele.

**2. Eksami sisu (Lisa 1)**

1. Valikvastustega test

2. Raietöö

3. Praktilised ülesanded

**Kui eksaminand on õppekaval õppimise jooksul teinud raietööline tase 3 kutseeksamit, siis arvestatakse kutseeksamil tõendatud kompetentse ning kontrollitakse kooli eksamil vaid kompetentse, mis jäid kutseeksamil tõendamata.**

**3. Eksami hindamine**

Eksamit hinnatakse lävendipõhiselt. Lävend loetakse saavutatuks, kui test ja praktilised ülesanded on sooritatud lubatud vigade piires.

**Lisa 1**

**Valikvastustega test**: sooritatakse kas elektrooniliselt või paberkandjal individuaalselt ning materjale kasutamata. Testi tegemiseks on aega 30 minutit. Test koosneb 25 küsimusest, millest peab olema õigesti vastatud 20.

**Raietöö:** õpilane demonstreerib oma raietööoskust: langetab puu ohutult, laasib ja järkab puu ergonoomiliselt ning koondab oksad, milleks on aega 20 minutit. Okste koondamine ei kuulu aja sisse.

Kutseeksami puu langetamise osa loetakse sooritatuks kui kutsetaotleja:

1. Käivitab sae õiges asendis;

2. Kasutab puu langetamise ajal kiivrit, kõrvaklappe ja visiiri;

3. Puhastab taganemistee;

4. Kasutab õigeid töövõtteid okste püstilaasimisel;

5. Hoiab mootorsaagi mõlema käega;

6. Puud langetades liigub tööoperatsioonide ajal seisva ketiga;

7. Langetab puu vastavalt langetussuunale;

8. Lõikab õige sügavuse ja nurgaga langetussälgu;

9. Jätab lõigates kännule pideriba;

10. Puu tagasivajumisel kasutab langetamisel langetuslabidat;

11. Taganeb õiges suunas;

12. Kasutab ergonoomilisi töövõtteid;

13. Laasib tüve jalatallad maas ja ühelt poolt tüve;

14. Järkab sortimendid õiges pikkuses ja järkamisega ei rikuta sortimenti

15. Koondab raiejäätmed.

**Praktilised ülesanded:** õpilane lahendab eksami praktilises osas 5 ülesannet ning tagastab ülesandelehed oma vastustega hindamiskomisjoni liikmetele. Ülesanne loetakse sooritatuks kui eksaminand:

1. Leiab tööobjekti kasutades selleks kaarti või GPSi;

2. Määrab väliste tunnuste järgi (oksa, lehe, koore, punga jne.) Eesti metsades kasvavaid põhipuuliike (kuusk, mänd, kask, haab, sanglepp, saar, tamm, remmelgas, vaher, sarapuu, pihlakas, hall lepp, toomingas);

3. Määrab taimede arvu hektari kohta kultuuris;

4. Määrab G, kasutades relaskoopi;

5. Teeb imiteeritud raiet, valides kasvama jäävad ja raiesse minevad puud valgus- või harvendusraiel või kirjeldab vastavalt puistule metsakasvatamise võtteid ja puude valikut.

Praktiliste ülesannete sooritamiseks on aega 1,5 astronoomilist tundi ja on lahendanud kõik ülesanded lubatud vigade piirides.

|  |  |  |  |  |
| --- | --- | --- | --- | --- |
| **Teema** | **ÜLESANNE** | **LUBATUD VEAPIIRID** | **SOORITATUD** | **MITTE SOORITATUD** |
| X | Objekti leidmine kaardi/GPS abil | Puuduvad |  |  |
| 1 | Metsataimede arvu määramine (piiritletud alal) | +-25% |  |  |
| 2 | Puude arvu määramine noorendikus (piiritletud alal) | +-25% |  |  |
| 3 | Rinnaspindala mõõtmine (määratud asukohas) | +-3 m2/ha |  |  |
| 5 | Raiutavate puude valik hooldusraiel (piiritletud alal).  | Puuduvad |  |  |
| x | Praktilise ülesande rada läbitud lubatud aja piires |  |  |

Koostaja

Veiko Belials

metsandusõppe üksus

meisterõpetaja, õppekavahoidja